SISTEME ȘI RAPORTĂRI FINANCIARE 


INTRODUCERE 


Disciplina „Sisteme şi raportări financiare” facilitează înţelegerea conţinutului şi structurii 
Situaţiilor Financiare întocmite de entităţile economice la nivel microeconomic. Ea se corelează în 
amonte cu ştiinţa contabilităţii, ca parte finală a procesului de colectare şi prezentare publică a 
datelor şi informaţiilor financiare, iar în aval cu discipline care folosesc astfel de informaţii în 
sprijinirea înţelegerii demersurilor investiționale (gestiunea portofoliului de investiţii, evaluarea 
afacerilor, analiza micro- şi macro-economică, auditul situaţiilor financiare, statistică, econometrie, 
convergenţă financiar-informaţională internațională, expertiza contabilă ş.a.m.d.). 

Cursul urmăreşte implementarea în practică a cunoştinţelor teoretice însuşite la disciplinele 
de contabilitate privitoare la recunoaşterea şi prezentare activelor, datoriilor, capitalurilor proprii, 
cheltuielilor şi veniturilor în situaţiile financiare, cunoaşterea şi înţelegerea în context istoric şi 
evolutiv a structurii şi conţinutului situaţiilor financiare, formarea aptitudinilor de întocmire a 
diverselor componente ale situaţiilor financiare, deprinderea abilităților de calcul şi interpretare a 
principalilor indicatori de analiză economico-financiară determinaţi pe baza situaţiilor financiare şi 
însuşirea noţiunilor şi conceptelor principale privind auditul/ auditarea în general şi a situaţiilor 
financiare. 

Disciplina “Sisteme şi raportări financiare” este structurată pe capitole, astfel: 


1. Cadrul conceptual privind raportările financiare 
2. Lucrări premergătoare privind întocmirea situaţiilor financiare anuale 
3. Structura şi conţinutul situaţiilor financiare 


> Bilanțul contabil 

> Contul de profit şi pierdere 

> Situația modificărilor capitalului propriu 

> Situația fluxurilor de trezorerie 

> Notele explicative la situaţiile financiare anuale 
4. Valorificare informaţiilor din raportările financiare 

> Indicatori fundamentali 

> Indicatorii de echilibru financiar 

> Analiza performanţelor economico-financiare (SIG şi CaF) 
5. Raportări financiare speciale 

> Raportări financiare trimestriale şi semestriale 

> Principiile de guvernanță corporativă 

> Raportări voluntare 
6. Verificarea şi certificarea situațiilor financiare 


Obiectivul primei părți este introducerea într-un context istoric a informațiilor care urmează 
să fie prezentate, cu accent pe evoluție. Se urmăreşte familiarizarea în principal cu înțelegerea 
necesității, apariției şi dezvoltării raportărilor financiare în general şi sprijinirea unor eventuale 
eforturi ulterioare finalizării pregătirii, îndreptate în direcția evoluţiilor şi dezvoltărilor viitoare. 
Respectarea principiilor fundamentale, încadrarea în reglementările naționale dar şi asigurarea 
obiectivelor pentru care situațiile financiare sunt întocmite, se reunesc în lucrări şi activități 
dezvoltate într-o parte separată. 

Părțile următoare au ca obiectiv punerea bazelor valorificării informațiilor cuprinse în 
situațiile financiare (făcând legătura cu discipline privind analiza financiară, în special analiza 
fundamentală), raportări particulare care privesc companiile listate la cotele burselor de valori 
(firme cotate — în cadrul căror raportări au o importanță deosebită raportările voluntare şi aplicarea 
principiilor de guvernanță corporativă) şi consolidarea situațiilor financiare (abordarea raportărilor 
financiare specifice grupurilor de firme sau holding-urilor). 

Ultima parte are în vedere introducerea în auditarea situațiilor financiare, din punct de 
vedere al tipologiei, motivațiilor şi aspectelor practice fundamentale. 

CAPITOLUL I 
CADRUL CONCEPTUAL PRIVIND RAPORTĂRILE FINANCIARE 


1.1. Apariţia şi modernizarea raportărilor financiare 


Pornind de la o situaţie sintetică numită bilanţ, odată cu sofisticarea activităților şi 
creşterea complexităţii informaţiilor, el a fost completat succesiv cu alte componente (situaţii, 
rapoarte) denumite azi Contul de Profit şi Pierdere, Situaţia Modificărilor Capitalului Propriu, 
Situaţia Fluxurilor de Numerar şi Note Explicative. Bilanţul a rămas cea mai importantă 
componentă a acestor Situaţii, de la informaţiile cuprinse aici pornind explicaţiile cuprinse în 
celelalte componente. Întrucât practica raportării activităţilor prin situaţiile financiare s-a dezvoltat 
diferit de la o zonă geografică la alta, în prezent sunt în derulare eforturi de „netezire” a 
diferenţelor inerente care au apărut, cu scopul standardizării conţinutului şi formei raportărilor 
financiarcontabile pentru o mai bună fluiditate a capitalurilor. 

Contabilitatea, ca ştiinţă, s-a modelat şi s-a perfecţionat de-a lungul timpului pentru a face 
faţă cerinţelor mediului de afaceri. Impactul procesului de globalizare s-a resimţit prin schimbările 
profunde care au avut loc în sfera economicului, dar şi în domeniul contabilităţii. În contextul 
dezvoltării pieţelor financiare, care necesită un nivel ridicat de transparenţă, a apărut ideea adoptării 
unui limbaj comun de raportare financiară, caracterizat prin aplicarea unor reguli general valabile, 
referitoare la informaţiile care trebuie prezentate de participanţii pe piaţă. Astfel, a devenit o 
realitate dezvoltarea comparabilităţii la nivel internaţional. 

Comitetul pentru Standardele Internaţionale de Contabilitate (IASC) şi-a început activitatea 
la data de 29 iunie 1973 ca rezultat al unui acord între organismele profesionale ale contabililor din 
Australia, Canada, Franţa, Germania, Japonia, Mexic, Olanda, Regatul Unit al Marii Britanii şi 
Irlandei şi S.U.A. Un acord şi un Regulament revizuite au fost semnate în noiembrie 1982. Printre 
obiectivele prevăzute în Regulament, sunt: 

a) elaborarea şi publicarea, în interesul public, a standardelor de contabilitate ce vor servi ca 
bază în prezentarea situaţiilor financiare, precum şi promovarea, la nivel mondial, a acceptării şi 
respectării acestora; 

b) desfăşurarea activităţii în direcția îmbunătăţirii şi armonizării reglementărilor, a 
standardelor de contabilitate şi a procedurilor aferente prezentării situaţiilor financiare. 

După cum se poate observa, noţiunea de „situaţii financiare” apare încă din anul 1973 când 
în Regulament se prevede în mod expres că „Termenul de situaţii financiare utilizat [...] se referă 
la bilanţuri, conturi de profit şi pierdere, situaţii ale modificărilor poziţiei financiare, note, precum 
şi alte declaraţii şi materiale explicative care sunt identificate ca făcând parte din situaţiile 
financiare”. 

Potrivit Directivei a IV-a! a Consiliului Comunităţii Europene, „conturile anuale” cuprind: 
bilanţul, contul de profit şi pierdere şi anexa. 

Directiva a IV-a a stat la baza unor armonizării contabile pe plan european cuprinzând în 
principal modul de întocmire şi prezentare a informaţiilor contabile în conturile anuale, lăsând 
suficient posibilitatea statelor care o adoptă de a decide adaptabilitatea la sistemele contabile 
naţionale. 

În ţara noastă a luat ființă, în anul 1992, Colegiul Consultativ al Contabilităţii care avea 
menirea „de a concepe, dezbate, elabora şi recomanda norme, concepte şi principii contabile, care 
sunt impuse agenţilor economici prin intervenţie politico-statală (în special, prin mijloacele pe care 
le are la dispoziţie Ministerul Finanţelor)”. 


1 Directiva din 25 iulie 1976, emisă în baza art. 54, paragraful 3.g. din Tratatul de constituire a Comunităţii Economice 
Europene 

„În anii 1993-1994, normalizatorii contabili români, consiliați de specialişti francezi şi de 
universitari ai Academiei de Studii Economice, au elaborat şi au pus în aplicare un pachet de reguli 
şi de norme care au definit coloana vertebrală a noului sistem contabil, sistem adaptat cerinţelor 
unei economii de tranziție.” 

Normele contabile elaborate în concordanță cu legislația țării noastre”, respectiv Legea 
contabilităţii nr. 82/1991 şi Regulamentul de aplicare a legii contabilităţii, aprobat prin H.G. 
704/1993, precum şi cu prevederile Directivei a IV-a a Comunității Economice Europene şi 
Standardelor Internaționale de Contabilitate au stabilit componența conturilor anuale, sub 
denumirea de „bilanţ contabil”, care se compunea din: bilanţ, cont de profit şi pierdere, respectiv 
contul de execuție pentru instituțiile publice, anexe şi raportul de gestiune. 

Din cele de mai sus, se poate constata că indiferent ce denumire poartă situațiile de sinteză 
contabilă anuală, componentele de bază sunt bilanțul şi contul de profit şi pierdere. 

Bilanţurile contabile nu sunt o practică numai a epocii contemporane: „Bilanţurile au 
început să fie întocmite odată cu descoperirea contabilităţii simbolizând o balanţă cu două talere, 
care se găsesc permanent în echilibru.” 

Bilanțul contabil a pătruns în lumea teoriei şi practicii economice ca un model de sintetizare 
în expresie bănească, la un moment dat, a relațiilor de echilibru dintre activele şi pasivele 
patrimoniale. Privit în totalitatea şi structura sa, bilanțul contabil a fost denumit generic „bilanţul 
patrimonial” sau „contul general al patrimoniului”. 

Practica contabilă de secole a impus ca formă de bază a bilanţului contabil balanţa, în care 
activul bilanţului (partea stângă) este egal cu pasivul bilanţului (partea dreaptă). Problematica 
fundamentării teoretice şi practice a egalității: ACTIV BILANȚIER = PASIV BILANȚIER este 
omniprezentă în întreaga evoluţie a ştiinţei contabilităţii. Mai mult, această egalitate a devenit 
element de definire a obiectului de studiu al contabilităţii de la formarea ei în partidă dublă până 
în prezent. 

Avântul impetuos al forţelor de producţie, adâncirea din ce în ce mai mult a diviziunii 
muncii Şi creşterea în ansamblu a complexităţii vieţii economice, pe măsura dezvoltării economiei 
de piaţă, au impus cercetări laborioase în domeniul tehnicilor şi teoriilor contabile, obținându-se 
progrese importante în configurarea caracterului de ştiinţă a contabilităţii, în această perioadă s-au 
confruntat mai multe teorii ale contabilităţii, bilanţului şi conturilor, precum şi cu privire la 
caracterul de ştiinţă sau artă ale contabilităţii. Cât privesc teoriile bilanţului, ele pot fi clasificate, în 
funcţie de scopul pentru care se întocmesc, în teorii moniste, dualiste şi multiple. La baza tuturor 
teoriilor bilanţului au stat teoria bilanţului static şi dinamic. 

Conform teoriei bilanţului static” , bilanţul cuprinde în pasiv resursele financiare (capitalul 
propriu şi străin), iar în activ plasamentul acestor resurse, averea întreprinderii. Elementele 
patrimoniale prezentate în bilanţ trebuie evaluate la preţul de procurare (preţul zilei) de la data 
întocmirii bilanţului. În acest fel se pot compara informaţiile cuprinse între două bilanţuri succesive. 

Teoria bilanţului dinamic” porneşte de la premisa că scopul bilanţului este acela de a servi la 
stabilirea rezultatului anual, respectiv profit sau pierdere. Pentru aceasta bilanţul trebuie asociat, în 
toate cazurile, cu două conturi: contul de „Exploatare” şi „Contul de profit şi pierdere”. 

Deoarece posturile de activ şi de pasiv au un caracter tranzitoriu, de la un exerciţiu financiar 
la altul, bilanţul nu poate servi în acelaşi timp pentru determinarea exactă a situaţiei patrimoniului. 
Spre deosebire de bilanţul static care reprezintă starea averii întreprinderii, bilanţul dinamic reflectă 
mişcările care s-au produs în structura averii şi capitalului, între data încheierii bilanţului precedent 
şi data încheierii bilanţului curent. Această teorie se bazează pe conceptul dinamic al elementelor 


? Niculae Feleagă, “Sisteme contabile comparate”, Ediţia a Il-a, vol. II, Ed. Economică, Bucureşti, 1999, pag. 13 

? Aceste norme s-au publicat sub denumirea: “Sistemul contabil al agenţilor economici”, Ministerul Finanţelor, 1994 
* Pântea P.I. şi colab., “Bilanţul contabil”, Ed. Dacia, Cluj-Napoca, 1987, pag. 7 

` Ristea Mihai, “Bilanţul şi gestiunea patrimoniului”, Bd. Academiei, Bucureşti, 1989, pag. 25 

ê are ca reprezentant de seamă pe Walter le Contre, Praxis der Bilanzkritik, 1926 

enunțată de E. Schmalenbach şi susținută şi de alţi specialişti cum sunt H. Sommerfeld, E. Walb, Heplenstein şi alții. 

patrimoniale din bilanţ, tratându-se nu după ce reprezintă ele la un moment dat (la data întocmirii 
bilanţului), ci din punct de vedere al conţinutului şi formei lor viitoare în cadrul unităților 
respective. Astfel, se consideră că o parte din elementele patrimoniale prezentate în activul 
bilanţului sunt cheltuieli viitoare (consumuri), iar o altă parte sunt venituri viitoare (încasări). În 
schimb, elementele patrimoniale din pasivul bilanţului sunt cheltuieli viitoare şi plăţi viitoare. (A se 
vedea că în Standardele Internaţionale de Raportare Financiară, respectiv în Cadrul general pentru 
întocmirea şi prezentarea situaţiilor financiare, la capitolul „Recunoaşterea structurilor din situaţiile 
financiare” se regăseşte concepţia bilanţului dinamic în: Probabilitatea realizării unor beneficii 
economice viitoare, Recunoaşterea activelor şi Recunoaşterea datoriilor.) 

Primele forme incipiente de bilanţuri patrimoniale sunt consemnate, încă de la începuturile 
unei contabilităţi sistematice în secolul XIV când apar registrele comerciale florentine, în care sunt 
consemnate cifrele de afaceri, înregistrările de credite şi încasările conturilor clienţilor. 

În secolul XV se impune contabilitatea în partidă dublă provenind din Veneţia sau Genova. 
Cum în această perioadă tipurile de societăți comerciale cele mai răspândite erau societățile în 
comandită simplă şi în comandită pe acţiuni, în care asociaţii comanditari erau părtaşi la capital sau 
muncă, bilanţurile contabile nu serveau aprioric determinării rezultatelor, respectiv câştigurilor sau 
pierderilor ci determinării mărimii averii deţinute de societăţile comerciale în comandită, în 
consecinţă nu există obligativitatea la o regularitate în întocmirea bilanţurilor, ele întocmindu-se de 
regulă la încheierea afacerilor pentru care au fost constituite societăţile comerciale comanditare sau 
cu ocazia unor evenimente speciale: fuziuni, sciziuni, etc. 

Această neregularitate în întocmirea bilanţurilor era facilitată şi de faptul că în epoca 
respectivă fiscalitatea era axată pe avere şi nu pe consum. 

Odată cu fixarea impozitelor, de la impozitul pe avere la impozitul pe consumaţie, a apărut 
necesitatea întocmirii bilanţurilor cu regularitate. Astfel, în Franţa în anul 1673 apare Ordonanţa 
comerțului în care se prevedea că bilanţul trebuie să arate situaţia averii şi, în cazul falimentului, să 
dovedească buna credință a persoanei aflate în faliment, pretinzând micilor comercianţi să 
întocmească un inventar la doi ani care să cuprindă toate bunurile mobile şi fixe precum şi toate 
creanţele şi datoriile. 

Prevederile Ordonanţei comerțului din 1673 din Franţa au fost dezvoltate în Codul 
comercial al lui Napoleon care prevedea obligativitatea efectuării inventarierii anuale şi întocmirea 
bilanţului în caz de faliment. 

În ţările germane, primele reglementări contabile cu privire la întocmirea bilanţurilor sunt 
inserate în Legea generală pentru statele prusace din 1794 care cerea comerciantului să facă 
bilanţul averii sale anuale şi în Legea prusacă a acţiunilor din 1834 potrivit căreia principiile după 
care trebuie întocmite bilanţurile urmează a fi reglementate prin contractul de asociere. Aceeaşi 
regularitate, anuală, de întocmire a bilanţurilor contabile este stipulată şi în Codul comercial 
german din 1861. 

În ţările româneşti bilanţurile contabile au evoluat de la „Codicele vistieriei” prin care în 
Evul mediu se consemnau veniturile şi cheltuielile statului în scheme de bilanț similare celor 
practicate în ţările germane în secolul al XIX-lea, prezentate pentru prima dată în lucrarea lui 
Emanoil Ion Nikifor, Pravila comercială, tipărită la Braşov în anul 1837, în opinia căruia „bilanţul 
trebuie încheiat cel puţin odată pe an pentru a se putea cunoaşte starea averii şi capitalului, mersul 
activităţii economice şi rezultatul fiscal”. 

1.2. Concepte de bază ale raportărilor financiare şi caracteristicile calitative ale 
informaţiilor financiar-contabile 


Utilizatorii informaţiilor din raportările financiare au interese dintre cele mai variate. 
Standardele internaționale de raportare financiară (IFRS) rețin în cadrul general privind întocmirea 
situaţiilor financiare categorii de utilizatori precum: 

- investitorii, 

- angajaţii, 

- creditorii financiari, 

- furnizorii şi alţi creditori comerciali, 

- clienţii, 

- guvernul şi instituţiile sale 

- publicul în general. 

Aceşti utilizatori mai mult sau mai puţin sofisticaţi trebuie să ia decizii în condiții de risc, iar 
informaţiile din raportările financiare sunt menite să-i sprijine în luarea acestor decizii în condiţii de 
risc calculat. În mod obişnuit există o largă paletă de opţiuni în funcţie de interese; dacă luăm în 
considerare doar interesul investitorilor, aceştia trebuie să-şi răspundă la multe întrebări legate de 

Y Care este obiectul de activitate al firmei? 

V Ce foloseşte business-ul în activitățile curente? 

v Câte investiții a făcut firma în ultimul an şi cum? 

v Îşi va continua activitatea într-un viitor previzibil? 

Y Care sunt rezultatele pe care firma le-a obținut cu ceea ce a avut la dispoziţie? etc. 

Acestor tipuri întrebări li se dă un răspuns cu date din raportările financiare, care mai apoi sunt 
transformate în informaţii utile prin analiză, sinteză şi interpretare. Dar oare aceste date sunt 
integrale sau pot fi bănuite de omisiuni mai mult sau mai puţin intenţionate? În aceeași ordine de 
idei sunt atunci ele credibile? Pot fi comparate datele de la o firmă cu datele de la altă firmă? Dar 
să compar datele aceleiaşi firme pe o perioadă mai lungă de timp? Reprezintă aceste date fidel 
realitatea economică a firmei? Dar realitatea financiară? Sunt aceste date relevante? Dar neutre? 
„jar dacă răspunsul la toate aceste întrebări este favorabil, atunci valorile reflectate în raportările 
financiare sunt „reale”? (ce înseamnă „real” — reprezintă ele realitatea economică sau doar 
aparenţa Juridica?) 

Acestor întrebări li se răspunde la nivel de principii şi pe cale de consecinţă la cel de practici 
contabile curente, urmărindu-se, în puţine cuvinte, ca prin raportările financiare să fie oferită o 
„imagine fidelă” a situaţiei financiare a firmei (poziţia financiară), a performanţelor (rezultatelor) şi 
modificărilor situaţiei financiare (a poziţiei financiare) de-a lungul unei perioade. 


Normalizatorul contabil internațional a optat pentru stabilirea unui cadru conceptual (Cadrul 
general pentru întocmirea şi prezentarea situaţiilor financiare) în care să se prezinte principiile 
generale care stau la baza elaborării de norme de raportare financiară de detaliu. Orientarea nu este 
una originală, cea mai mare parte a noţiunilor prezentate în cadrul general fiind preluate din 
documente similare, îndeosebi din cel reţinut de organismul american de normalizare a contabilităţii 
financiare (FASB — Financial Accounting Standards Board). 

În întocmirea situaţiilor financiare trebuie plecat de la două concepte de bază: 

a) contabilitatea de angajamente (independenţa exerciţiilor); 

b) continuitatea activităţii. 

Acestor concepte de bază li se adaugă un număr de caracteristici calitative ale situaţiilor 
financiare, astfel: 

- inteligibilitatea; 

- relevanţa, condiţionată de pragul de semnificaţie; 

- credibilitatea, adică reprezentarea fidelă, prevalența economicului asupra juridicului, 
neutralitatea, prudenţa, exhaustivitatea; 

- comparabilitatea. 


a) Contabilitatea de angajamente 

Pentru a-şi atinge obiectivele situaţiile financiare sunt elaborate conform contabilităţii de 
angajament. Astfel, efectele tranzacţiilor şi ale altor evenimente sunt recunoscute atunci când 
tranzacţiile şi evenimentele se produc (şi nu pe măsură ce numerarul sau echivalentul său este 
încasat sau plătit) şi sunt înregistrate în evidenţele contabile şi raportate în situaţiile financiare ale 
perioadelor aferente. Situaţiile financiare întocmite în baza acestui principiu oferă informaţii 
utilizatorilor nu numai despre tranzacţiile trecute, care au implicat plăţi şi încasări, dar şi despre 
obligaţiile de plată din viitor şi despre resursele privind încasările viitoare. Deci acestea furnizează 
cele mai utile informaţii referitoare la tranzacţii şi la alte evenimente trecute care sunt necesare 
utilizatorilor în luarea deciziilor economice. 

b) Principiul continuității activității 

Situaţiile financiare sunt elaborate de regulă pornindu-se de la prezumția că o întreprindere îşi 
va continua activitatea şi în viitorul previzibil. Astfel se presupune că întreprinderea nu are intenția 
şi nici nevoia de a-şi lichida sau de a-şi reduce în mod semnificativ activitatea; dacă o astfel de 
intenţie sau nevoie există, s-ar putea să fie nevoie ca situaţiile financiare să fie întocmite pe o bază 
diferită de evaluare şi în acest caz vor fi prezentate informaţiile referitoare la baza utilizată. 


Caracteristici calitative ale situaţiilor financiare 

Caracteristicile calitative sunt atributele care determină utilitatea informaţiei oferite de 
situaţiile financiare. Cele patru caracteristici calitative principale sunt: inteligibilitatea, relevanţa, 
credibilitatea şi comparabilitatea. 

= Inteligibilitatea 

O calitate esenţială a informaţiilor furnizate de situaţiile financiare este aceea că ele pot fi 
uşor înţelese de utilizatori. În acest scop se presupune că utilizatorii dispun de cunoştinţe 
suficiente privind desfăşurarea afacerilor şi a activităţilor economice, de noţiuni de contabilitate şi 
au dorinţa de a studia informaţiile prezentate cu diligenţele cuvenite. Totuşi informaţiile asupra unor 
probleme complexe, care ar trebui incluse în situaţiile financiare datorită relevanţei lor în luarea 
deciziilor economice, nu ar trebui excluse doar pe motivul că ar putea fi prea dificil de înţeles 
pentru anumiţi utilizatori. 


= Relevanţa 

Pentru a fi utile informaţiile trebuie să fie relevante față de necesităţile de luare a deciziilor 
de către utilizatori. Informaţiile sunt relevante atunci când influenţează deciziile economice ale 
utilizatorilor, ajutându-i pe aceştia să evalueze evenimente trecute, prezente sau viitoare, 
confirmând sau corectând evaluările lor anterioare. 

Rolul de previziune şi cel de confirmare ale informaţiilor sunt în strânsă legătură. De 
exemplu, informaţiile despre nivelul actual şi structura activelor au valoare pentru utilizatori atunci 
când aceştia încearcă să previzioneze capacitatea întreprinderii de a profita de oportunităţi şi de a 
reacţiona la situaţii nefavorabile. Aceleaşi informaţii au rolul de a confirma previziunile anterioare, 
de exemplu modul în care întreprinderea poate fi structurată sau rezultatul activităților planificate. 

Informaţiile despre poziţia financiară sau performanţele precedente sunt frecvent folosite ca 
bază pentru previzionarea poziţiei şi performanţei financiare viitoare şi a altor probleme despre care 
utilizatorii sunt direct interesaţi, cum ar fi: plata dividendelor şi a salariilor, modificările preţului 
garanţiilor, precum şi capacitatea întreprinderii de a-si onora obligaţiile scadente. Pentru a avea 
valoare previzională informaţiile nu trebuie să fie sub forma unei prognoze explicite. Capacitatea de 
a previziona pe baza situațiilor financiare este îmbunătăţită totuşi prin maniera în care sunt expuse 
informaţiile asupra tranzacţiilor şi evenimentelor trecute. De exemplu, valoarea previzionată a 
contului de profit şi pierdere este îmbunătăţită dacă informaţiile privind veniturile sau cheltuielile 
neobişnuite, anormale şi cu frecvenţă rară sunt evidenţiate separat. 

Relevanţa informaţiei este influenţată de natura sa şi de pragul de semnificaţie. În 
anumite cazuri natura informaţiei este suficientă prin ea însăşi pentru a determina relevanţa sa. De 
exemplu, raportarea unui nou segment de activitate poate influenţa evaluarea riscurilor şi a 
oportunităţilor întreprinderii, indiferent de dimensiunea rezultatelor obţinute prin segmentul 
respectiv în perioada de raportare. În alte cazuri atât natura, cât şi pragul de semnificaţie sunt 
importante, de exemplu volumul valoric al stocurilor din fiecare categorie principală pe care o 
întreprindere ar trebui să le deţină pentru a avea o activitate adecvată. 

Informaţiile sunt semnificative dacă omisiunea sau declararea lor eronată ar putea 
influenţa deciziile economice ale utilizatorilor, luate pe baza situaţiilor financiare. Pragul de 
semnificaţie depinde de mărimea elementului sau a erorii, judecată în împrejurările specifice ale 
omisiunii sau declarării gresite. Astfel pragul de semnificaţie oferă mai degrabă o limită decât să 
reprezinte o caracteristică calitativă primară pe care informaţia trebuie să o aibă pentru a fi utilă. 

= Credibilitatea 

Pentru a fi utilă informaţia trebuie să fie credibilă. Informaţia are calitatea de a fi 
credibilă atunci când nu conţine erori semnificative, nu este părtinitoare, iar utilizatorii pot 
avea încredere că reprezintă corect ceea ce informaţia şi-a propus să reprezinte sau ceea ce se 
asteaptă, în mod rezonabil, să reprezinte. 

Informaţia poate fi relevantă, dar atât de puţin credibilă sub aspectul naturii sau 
reprezentării, încât recunoaşterea ei poate induce în eroare. De exemplu, dacă validitatea şi valoarea 
daunelor pentru despăgubiri sunt disputate într-un litigiu, nu ar fi adecvat pentru întreprindere să 
înregistreze în bilanţ întreaga sumă a despăgubirilor cerute, deşi ar fi adecvată prezentarea sumei 
solicitate şi a circumstanțelor conflictului într-o notă a situațiilor financiare. 

Pentru ca informaţia să fie credibilă este necesar să se testeze dacă îndeplineşte fiecare din 
condiţiile următoare: 

- să asigure o reprezentare fidelă; 

- economicul să prevaleze asupra juridicului; 

- să fie neutră; 

- să dea dovadă de prudenţă; 

- să fie completă. 

= Comparabilitatea 

Utilizatorii trebuie să poată compara situaţiile financiare ale unei întreprinderi în timp pentru 
a identifica tendinţele în poziţia financiară şi performanţele sale. Utilizatorii trebuie totodată să 
poată compara situaţiile financiare ale diverselor întreprinderi, pentru a le evalua poziţia financiară, 
performanţele şi modificările poziţiei financiare. Astfel măsurarea şi prezentarea efectului financiar 
al aceloraşi tranzacţii şi evenimente trebuie efectuate într-o manieră consecventă în cadrul unei 
întreprinderi şi de-a lungul timpului pentru acea întreprindere şi într-o manieră consecventă pentru 
diferite întreprinderi. 

O implicaţie importantă a caracteristicii calităţii informaţiei de a fi comparabilă este ca 
utilizatorii să fie informaţi despre politicile contabile utilizate în elaborarea situaţiilor financiare şi 
despre orice schimbare a acestor politici, precum şi despre efectele unor astfel de schimbări. 
Utilizatorii trebuie să fie în măsură să identifice diferenţele dintre politicile contabile pentru 
tranzacţii şi alte evenimente asemănătoare utilizate de aceeasi întreprindere de la o perioadă la alta, 
precum şi de diferite întreprinderi. Conformitatea cu Standardele Internaţionale de Contabilitate, 
inclusiv prezentarea politicilor contabile utilizate de întreprindere, ajută la realizarea 
comparabilităţii. 

Nevoia de comparabilitate nu trebuie confundată cu simpla uniformitate şi nu trebuie lăsată 
să devină un impediment în introducerea de standarde de contabilitate îmbunătățite. Nu este indicat 
pentru o întreprindere să continue evidenţierea în contabilitate în aceeasi manieră pentru o 
tranzacţie sau pentru un alt eveniment, dacă metoda adoptată nu menţine caracteristicile calitative 
de relevanţă şi credibilitate. Nu este indicat pentru o întreprindere nici să îşi lase politicile contabile 
neschimbate atunci când există alternative mai relevante si credibile. 

Deoarece utilizatorii doresc să compare poziţia financiară, performanţa şi modificările 
poziţiei financiare a unei întreprinderi în timp, este important ca situaţiile financiare să releve 
informaţii corespunzătoare pentru perioadele precedente. 

Limitele privind informaţia relevantă şi credibilă sunt determinate de : 

e Oportunitate — prezentarea informaţiilor cu întâzieri majore conduce la pierderea 
relevanţei; 

e Raportul cost-beneficiu, presupune că beneficiile aduse de furnizarea unor noi informaţii 
contabile trebuie să fie mai mari decât costul legat de acestea. 

e Echilibrul între caracteristicile calitative. Importanţa relativă a caracteristicilor în diferite 
cazuri ţine de domeniul raţionamentului profesional. 

e Comparabilitatea presupune posibilitatea de analiză pe baza informaţiilor furnizate de 
situaţiile financiare în raport de evoluţia în timp a activităţii (rol determinant avându-l principiul 
permanenţei metodelor) precum şi compararea cu stituaţiile financiare ale diverselor entităţi de 
acelaşi tip (în subramură sau ramură de activitate)pentru a evalua corect poziţia financiară, 
performanţele şi modificările acestora. 

Situaţiile financiare sunt frecvent descrise ca prezentând o imagine fidelă a poziţiei 
financiare, performanţei şi a modificărilor poziţiei financiare a unei întreprinderi. Aplicarea 
caracteristicilor calitative principale şi a standardelor adecvate de contabilitate are în mod 
normal ca rezultat întocmirea unor situaţii financiare care reflectă, în general, o imagine fidelă a 
situaţiei întreprinderii. 


1.3. Principii contabile generale privind întocmirea situaţiilor financiare anuale 


Obiectivul fundamental al contabilităţii privind asigurarea unei imagini fidele a poziţiei 
financiare, a performanţei financiare şi a celorlalte informaţii referitoare la activitatea desfăşurată de 
entitate se realizează pe baza unor reguli, metode şi proceduri contabile, care se fundamentează şi 
concretizează avându-se în vedere anumite principii şi convenţii contabile generale. 

De altfel, pentru prezentarea fidelă a elementelor patrimoniale în bilanţ şi în contul de 
profit şi pierdere este obligatorie evaluarea acestora cu respectarea riguroasă a principiilor 
contabile generale. Aşadar, principiile se referă în primul rând, dar fără a se limita la, reguli de 
evaluare foarte precise care prin respectare nu duc la modalităţi de determinare a valorii, ci mai 
degrabă, prin respectarea acestora se dă valoare/calitate datelor şi informaţiilor oferite prin 
raportările financiare. 

Totodată se are în vedere şi faptul că în activitatea practică se pot întâlni operaţii contabile 
pentru care nu există stabilite reguli sau proceduri de rezolvare sau de evaluare, iar soluționarea lor 
se poate înfăptui numai prin apelarea la unul sau mai multe principii contabile generale, ceea ce 
justifică necesitatea existenţei, cunoaşterii şi înţelegerii corecte a conţinutului lor. 

Principiile contabile generale asimilate pentru activitatea practică din ţara noastră sunt 
enumerate şi definite în mod succint în Reglementările contabile conforme cu Directiva a IV-a a 
C.E.E., precum şi în Standardele Internaţionale de Contabilitate. 

Cele zece principii în cauză, sunt prezentate cu precizarea că ultimele două sunt asimilate 
deocamdată doar pentru entitățile mari şi foarte mari. 


1. Principiul continuității activităţii constă în aceea că „se presupune că unitatea 
patrimonială îşi continuă în mod normal funcţionarea, fără a intra în stare de lichidare sau de 
reducere semnificativă a activităţii”. 

Acest principiu acţionează, de regulă, la încheierea exerciţiului, atunci când se întocmesc 
documentele de sinteză şi în speţă cu prilejul inventarierii şi implicit a evaluării bunurilor. 

În cazul în care este asigurată continuitatea activităţii se procedează la efectuarea evaluării 
anuale a bunurilor în funcţie de utilitatea acestora în cadrul entității avându-se în vedere folosirea 
normală a practicilor contabile, dintre care se amintesc: delimitarea activităţii desfăşurate pe 
exerciţii şi, de asemenea, a unor cheltuieli pe mai multe exerciţii viitoare, utilizarea costurilor 
istorice în evaluarea activelor şi datoriilor şi în gestionare ş.a. 

În situaţia în care se constată intrarea în starea de lichidare sau de reducere sensibilă a 
activităţii, pentru evaluarea bunurilor, se folosesc alte valori decât cele de utilitate (mai mici), 
denumite şi valori lichidative, adoptându-se o modalitate de evaluare adecvată sistării activităţii sau 
noncontinuității. Totodată, se are în vedere că valoarea imobilizărilor corporale nu se mai poate 
recupera în timp, iar unele cheltuieli, cum sunt cele de constituire şi dezvoltare, nu se mai pot 
repartiza pe mai multe exerciţii. 

Eventuale elemente de nesiguranţă, cunoscute de administratorul întreprinderii, legate de 
evenimente ce pot duce la incapacitatea acesteia de a-şi continua activitatea trebuie prezentate în 
notele explicative. 

Totodată, se impun explicaţii în cazul în care situaţiile financiare nu sunt întocmite pe baza 
principiului analizat, prezentându-se motivele care au determinat adoptarea deciziei potrivit căreia 
activitatea entității nu mai poate continua. 


2. Principiul permanenţei metodelor se referă direct la metodele de evaluare care trebuie 
aplicate consecvent de la un exerciţiu financiar la altul cu scopul de asigurae a comparabilităţii (în 
timp și spaţiu). Comparabilitatea este dealtfel una dintre caracteristicile calitative fundamentale ale 
datelor şi informaţiilor din raportările financiare. Metodele de evaluare care se utilizează şi 
politicile contabile care se aplică trebuie să aibă caractere permanenţă, în sensul folosirii lor în 
cadrul mai multor exerciţii consecutive, ceea ce permite compararea datelor sau informaţiilor din 
situaţiile financiare aferente, iar analiza indicatorilor economico-fmanciari contribuie la obținerea 
unor informaţii utile pentru cei interesaţi. 

În cazul în care se impune schimbarea unor metode sau politici contabile, care pot fi stabilite 
prin lege sau printr-un standard contabil ori prin decizia entității, motivată prin obţinerea unor 
informaţii mai relevante sau mai credibile referitoare la operaţiunile realizate, este necesar ca ele să 
fie semnalate în notele explicative la situaţiile financiare, atât sub aspectul justificării modificărilor 
respective, cât şi a reliefării consecinţelor pe care acestea le-au generat. 


3. Principiul prudenţei se referă la faptul că evaluarea elementelor patrimoniale impune 
utilizarea unei baze prudente, în sensul că trebuie acordată atenție specială cel puţin aspectelor ce 
privesc luarea în calcul a următoarelor patru elemente: 

(a) numai a profitului realizat la data bilanţului; 

(b) a tuturor datoriilor apărute în cursul exerciţiului financiar curent sau al unui exerciţiu 
precedent; 

(c) a tuturor datoriilor previzibile şi a pierderilor potenţiale care au luat naştere în cursul 
exerciţiului financiar curent sau pe parcursul unui exercițiu anterior, chiar dacă acestea devin 
evidente nunai între data bilanţului (31 decembrie) şi data întocmirii acestuia; 

(d) ajustarea valorilor corespunzătoare deprecierii constatate, indiferent dacă rezultatul 
exerciţiului este pierde sau profit. 

Principiul analizat, aşa cum se observă, este legat organic de evaluarea patrimoniului, iar 
pentru respectarea cerinţelor sale este necesar ca această operaţie să se efectueze în mod corect, 
ceea ce prezintă avantaje certe. În acest sens, se are în vedere faptul că se asigură o anumită 
temperare a optimismului exagerat al unor oameni de afaceri în favoarea creditorilor, precum şi un 
plus de protecţie pentru investitori, prin evitarea supraevaluării veniturilor şi a elementelor de activ, 
precum şi a subevaluării cheltuielilor şi datoriilor. 

Totodată, se reţine că prin aplicarea, în mod voit, incorectă a principiului în cauză se poate 
ascunde sau denatura realitatea, constituindu-se provizioane nejustificate prin exagerarea riscurilor 
viitoare. 

4. Principiul contabilităţii de angajamente este important pentru asigurarea unei imagini 
fidele asupra rezultatului fiecărui an financiar. 

În condiţiile practicării unei contabilităţi de angajamente şi, totodată, în spiritul prevederilor în 
domeniu, el presupune delimitarea riguroasă în timp a veniturilor şi cheltuielilor aferente 
exerciţiului financiar pentru care se face raportarea, indiferent de data încasării veniturilor sau a 
efectuării plății cheltuielilor. Astfel, efectele tranzacţiilor şi ale altor evenimente sunt recunoscute 
atunci când acestea se produc, moment când sunt înregistrate în contabilitate şi ulterior în situațiile 
financiare anuale, deci nu pe măsură ce numerarul sau echivalentul său este încasat sau plătit, după 
caz. 

O primă consecință ce se degajă din aplicarea acestui principiu constă în aceea că veniturile se 
reflectă în contabilitate în momentul predării bunurilor către cumpărător, al livrării lor pe baza 
facturii sau în alte condiții prevăzute în contract, ceea ce atestă transferul de proprietate a bunurilor 
respective asupra clienților. În aceste condiții, este neglijat atât momentul încasării, care se poate 
efectua chiar în exercițiul următor, cât şi faptul că factura se va întocmi ulterior, iar operațiunea 
efectuată se înregistrează în mod temporar într-un cont specific denumit „Clienţi-facturi de 
întocmit" (418). 

La rândul lor, cheltuielile reprezintă sumele sau valorile plătite sau de plătit care privesc 
exerciţiul financiar curent. Astfel, se negijează atât aspectele ce privesc plata propriu-zisă, care se 
poate efectua chiar în exerciţiul viitor, cât şi situaţia, oarecum de excepţie, că factura n-a însoțit 
bunurile livrate sau serviciile prestate de către terți, iar operaţia în cauză se reflectă, în mod 
temporar, în contul specific „Furnizori-facturi nesosite" (408). 

O altă consecinţă privind aplicarea principiului analizat se referă la faptul că este necesară 
utilizarea unor conturi de regularizare şi anume: 471 „Cheltuieli înregistrate în avans" şi 472 
„Venituri înregistrate în avans". Aceste conturi contribuie, de asemenea, la delimitarea în timp a 
veniturilor şi cheltuielilor, realizate şi, respectiv, efectuate în exercițiul curent dar care privesc 
exerciţiul următor şi, implicit, rezultatul acestuia, dintre care se amintesc: încasările anticipate din 
chirii, cheltuieli cu reparaţiile capitale neprevizibile, chiriile plătite cu anticipație ş.a. 

În ceea ce priveşte îndeplinirea cerinţelor principiului prezentat nu poate fi neglijată problema 
calculării şi înregistrării amortismentelor, provizioanelor şi ajustărilor pentru depreciere sau 
pierdere de valoare la sfârşitul fiecărui exerciţiu, indiferent că acestea sunt sau nu deductibile fiscal. 


5. Principiul evaluării separate a elementelor de activ şi de pasiv se referă, în principal, la 
bilanţ şi în speţă la faptul că pentru stabilirea valorii totale corespunzătoare a fiecărei poziţii 
(element) a acestuia se impune determinarea separată a valorii sale, indiferent că acest element de 
activ sau de datorii se regăseşte ca atare în bilanţ sau este cumulat cu alte elemente. 


6. Principiul intangibilităţii constă în aceea că între bilanţul de deschidere al unui exerciţiu 
şi cel de închidere al exerciţiului precedent trebuie să fie concordanţă deplină. 

Totodată, se reţine că, pe de o parte, modificarea politicilor contabile se efectuează numai 
începând cu exerciţiul financiar următor celui în care s-a adoptat o astfel de decizie. Pe de altă parte, 
se menționează că în cazul modificării politicilor contabile şi corectării unor erori aferente 
perioadelor precedente, nu se modifică bilanţul perioadei anterioare celei de raportare. Efectele 
acestor modificări şi ale corectării unor erori semnificative influenţează rezultatul reportat şi nu sunt 
considerate încălcări ale principiului intangibilităţii. În legătură cu aspectele prezentate anterior se 
poate menţiona că în activitatea practică există numeroase situaţii când principiul analizat este tratat 
cu superficialitate, în sensul că nu se prezintă toate informaţiile stabilite prin reglementările în 
domeniu, dintre care se amintesc cele referitoare la: modul de evaluare a elementelor patrimoniale; 
regimul de amortizare utilizat; provizioanele şi ajustările constituite, deductibile şi nedeductibile, iar 
în cazul în care acestea nu s-au constituit nu se explică din ce cauză şi nici efectul asupra 
rezultatelor financiare ale exerciţiului; dacă s-a derogat de la principiile generale consacrate, 

inclusiv motivul şi efectele acestor derogări; alte situaţii care influenţează comparabilitatea cu anul 
precedent şi imaginea fidelă; eventalele evenimente posterioare închiderii exerciţiului financiar ş.a. 


7. Principiul necompensării impune înregistrarea distinctă în bilanţ a valorii elementelor de 
activ şi a celor de pasiv şi în contul de profit şi pierdere a veniturilor şi a cheltuelilor, nefiind admise 
compensări între ele. În acest sens exemplificăm: necompensarea creanţelor cu datoriile față de 
acelaşi terţ şi necompensarea plusurilor de valoare cu minusurile de valoare care pot surveni cu 
prilejul aplicării principului prudenţei. 

Totodată, se reține, ca excepţie, faptul că între creanţele şi datoriile faţă de acelaşi terț se pot 
efectua numai compensările admise de reglementările în vigoare, cu obligaţia înregistrării distincte 
în contabilitate a veniturilor şi a cheltuelilor aferente la valoarea integrală, pe bază de documente 
justificative. 

În mod similar se procedează şi în cazul schimbului de active, când se contabilizează distinct 
operațiunea de vânzare/scoatere din evidenţă şi cea de cumpărare/intrare în evidentă, pe baza 
documentelor justificative întocmite, înregistrându-se distinct şi toate cheltuielile şi toate veniturile 
aferente respectivei operaţiuni. În mod asemănător se rezolvă problemele şi pentru prestările 
reciproce de servicii. 


8. Principiul evaluării la cost de achiziţie sau cost de producţie (Principiul costului 
istoric) presupune ca elementele patrimoniale prezentate în situaţiile financiare să fie evaluate, de 
regulă, la cost de achiziţie sau la cost de producţie, după caz. Excepţie de la această regulă fac 
bunurile care intră în entitate prin aport la capitalul social sau cele primite cu titlu gratuit, caz în 
care evaluarea se face la valoarea justă ce se substituie costului de achiziţie. 

De asemenea, prin derogare de la evaluarea pe baza prezentului principiu, „entitățile pot 
proceda la reevaluarea imobilizărilor corporale existente la sfârşitul exerciţiului financiar, astfel 
încât acestea să fie prezentate în contabilitate la valoarea justă, cu reflectarea rezultatelor acestei 
reevaluări în situaţiile financiare întocmite pentru acel exercițiu." 


9. Contabilizarea şi prezentarea elementelor din situaţiile financiare ţinând cont de 
fondul economic al tranzacţiilor (Principiul prevalenţei economicului asupra juridicului)* se 
referă la faptul că valoarea elementelor bilanţiere şi a celor din contul de profit şi pierdere se 
prezintă avându-se în vedere fondul economic al tranzacţiei sau al operaţiunii raportate şi nu 
doar forma lor juridică, asigurându-se astfel prezentarea fidelă a operațiunilor economico- 
financiare, în conformitate cu realitatea economică, punându-se în evidenţă drepturile şi obligaţiile, 
precum şi riscurile asociate acestor operaţiuni. În acest sens, se are în vedere şi faptul că fondul 
tranzacţiilor sau al altor evenimente nu este întotdeauna în concordanţă cu ceea ce transpare din 
forma lor juridică sau convenţională, situaţie în care contabilizarea se face cu respectarea fondului 
economic al acestora. 

Reglementările contabile aplicabile exemplifică câteva situaţii când se aplică principiul 
analizat şi anume: încadrarea, de către utilizatori, a contractelor de leasing în contracte de leasing 
operaţional sau financiar; încadrarea operaţiunilor la vânzare în nume propriu sau comision, 
respectiv consignaţie; recunoaşterea veniturilor, respectiv a cheltuielilor în contul de profit şi 
pierdere sau ca venituri în avans, respectiv cheltuielilor în avans; încadrarea participaţiilor ca fiind 
deţinute pe termen lung sau pe termen scurt; încadrarea reducerilor acordate, respectiv primite, la 
reduceri comerciale sau financiare etc. 

Totodată, se menţionează că entitățile au obligația să ţină seama de toate informațiile 
disponibile astfel încât să fie extrem de rare situaţiile în care natura operaţiunii stabilită, pe baza 
principiului analizat să difere de cea care ar fi determinată în lipsa aplicării sale. 


* Până la apariţia OMFP 1802/2014 denumirea acestui principiu era Prevalenţa economicului asupra juridicului. 
Denumirea actuală este foarte sugestivă, în sensul că desemnează direct conţinutul principiului. 

10. Principiul pragului de semnificaţie influenţează relevanţa informaţiei contabile, 
considerent pentru care este necesar ca în situaţiile financiare să fie prezentate, în mod distinct, 
numai elementele care au valoare semnificativă. Celelalte elemente, în măsura în care au aceeaşi 
natură, precum şi funcţii similare, se reflectă în sume cumulate. 

În anumite cazuri, natura informaţiei este suficientă, prin ea însăşi, pentru a determina 
relevanţa informaţiei, însă există şi situaţii când atât natura, cât şi pragul de semnificaţie sunt 
importante în acest sens. 

Informaţiile sunt considerate ca fiind semnificative dacă omisiunea sau declararea lor eronată 
ar putea influenţa deciziile economice ale utilizatorilor. 

Pragul de semnificaţie depinde de mărimea elementului sau a erorii, judecată în împrejurările 
specifice ale omisiunii sau ale declarării greşite. 

Pragul de semnificaţie nu poate fi definit printr-o formulă matematică deoarece, pentru 
stabilirea lui, în fiecare situaţie care prezintă interes, se au în vedere atât aspecte cantitative, cât şi 
calitative. În acest sens, se menţionează erorile nesemnificative, dar repetabile, care însumate 
depăşesc pragul de semnificaţie şi, în consecinţă, trebuie luate în considerare, precum şi prezentarea 
incorectă sau incompletă a politicilor contabile în cadrul notelor explicative de la situaţiile 
financiare, ceea ce determină interpretarea greşită a politicilor de această natură utilizate. 

De altfel, principiul analizat acţionează în sensul că elementele bilanţiere şi cele din contul de 
profit şi pierdere pot fi combinate atunci când ele reprezintă o sumă nesemnificativă în ceea ce 
priveşte asigurarea unei imagini fidele, aşa cum este înţeleasă prin reglementările contabile în 
vigoare, precum şi în cazul în care contribuie la ridicarea nivelului de claritate. Această ultimă 
modalitate de combinare necesită o prezentare distinctă în notele explicative. 

Pragul de semnificaţie se poate determina, avându-se în vedere situația entității şi interesul 
utilizatorilor de situaţii financiare, avându-se în vedere unul sau mai multe elemente dintre care se 
amintesc: profitul brut, cifra de afaceri, total active, activul net şi profitul net. 

În ceea ce priveşte principiile contabile generale analizate anterior se impune, ca o 
precizare finală, să fie avut în vedere şi faptul că sunt admise abateri de la cerinţele pe care le 
impun numai în cazuri excepţionale, cu obligaţia prezentării respectivelor situaţii în notele 
explicative atât sub aspectul motivelor care le-au determinat, cât şi a evaluării efectului pe care l-au 
generat asupra activelor, datoriilor, poziţiei financiare şi a profitului sau pierderii. 

Principiile contabile generale sunt competate de politici contabile specifice, în funcţie de 
activitatea desfăşurată, care odată aplicate de o entitate, la întocmirea şi prezentarea situațiilor 
financiare anuale, influenţează calitatea şi credibilitatea informaţiei oferite de contabilitate. Aceste 
politici sunt importante, în primul rând, prin faptul că trebuie aplicate cu consecvență şi astfel 
contribuie la asigunrea premiselor necesare pentru compararea în timp a informaţiilor ce se 
comunică prin intermediul situaţiilor financare anuale şi, implicit, pentru efectuarea de analize 
privind evoluţia activităţii entităților şi a performanţelor manageriale. La elaborarea politicilor 
contabile trebuie respectate prevederile prevăzute de reglementările contabile în vigoare. 

Totodată, se consideră că importanţa elaborării şi modificării politicilor contabile este pusă în 
evidență şi prin faptul că aprobarea politicilor şi a modificărilor ce se efectuează revine în 
exclusivitate administratorilor, fără ca această competenţă să poată fi delegată directorilor. 

Referitor la modificările de politici contabile se reţine că se pot opera atât la iniţiativa 
entității, când se impune a fi justificate în notele explicative la situaţiile financiare anuale, cât şi prin 
decizia unei autorităţi competente, situaţia în care este necesară doar menţionarea lor în notele 
explicative. 

Entitatea este îndreptăţită să opereze modificări de politici contabile fie în cazul unei 
schimbări excepţionale produse în situaţia activităţii sale sau în contextul economico-financiar în 
care îşi desfăşoară activitatea, cum este, spre exemplu, admiterea sau retragerea la şi de la 
tranzacţionare pe o piaţă reglementată a valorilor mobiliare pe termen scurt, schimbarea 
acţionariatului, fuziuni sau divizări efectuate la valori contabile, fie atunci când se obțin informaţii 
credibile şi mai relevante. 

Dacă efectele modificărilor de politici contabile aferente exerciţiilor financiare precedente pot 
fi cuantificate, acestea se vor oglindi în contabilitate pe seama rezultatului reportat în contul 1173 
„Rezultatul reportat provenit din modificările politicilor contabile". în cazul modificării politicilor 
contabile aferente exerciţiului financiar curent, efectele vor fi contabilizate în conturi de cheltuieli şi 
venituri ale perioadei. 

